A válasz attól függ leginkább, Ön mekkora volumenben tervezi a termékek értékesítését. Például, ha az oldala a bloggolásra és a tartalomkészítésre helyezi a fókuszt, de Ön emellé szeretne néhány terméket is árulni, akkor a hagyományos honlapkészítő platform a jobb választás, feltéve, hogy a szoftver rendelkezik e-kereskedelmi funkciókkal is. Azért javasoljuk ezt, mert az e-kereskedelmi platformokat annyira az értékesítésre specializálták, hogy az esetleg mellékelt blogos funkciók nem valami használhatók. A Wix-szel két legyet üthet egy csapásra, hiszen ez a platform nagyszerű eszközöket kínál a tartalomkészítéshez, és ugyanakkor elérhető az igen nagy tudású e-kereskedelmi funkcionalitás is. Azonban, ha Ön nagyszámú terméket kíván eladni a webáruházában, akkor mindenképpen a dedikált e-kereskedelmi platformok egyikét javasolnám, például a Shopify megoldását. Az e-kereskedelmi platformok ugyanis komolyabb eszközöket biztosítanak az eladások kezeléséhez, sőt egyes szoftverekkel Ön az Instagram és a Facebook oldalain is értékesítheti a termékeit.